**COMUNICAT DE PRESĂ**

Părintele Trandafirilor Englezești, David Austin, s-a stins din viață la 92 de ani, după o viață întreagă dedicată dezvoltării de noi soiuri de trandafiri faimoase la nivel mondial

*București, 20 decembrie 2018.*

**David Charles Henry Austin**, unul dintre cei mai importanți floriști din toate timpurile, cel mai cunoscut creator de soiuri noi de trandafiri, cu 250 de specii ce îi poartă numele, a încetat din viață în data de 18 decembrie 2018. Trandafirii Englezești David Austin sunt faimoși în întreaga lume și se bucură de un prestigiu deosebit. La cele mai grandioase nunți regale și ale celebrităților au fost folosiți trandafirii de grădină din soiurile ”English Roses” create de către David Austin. Născut în Marea Britanie, David Austin și-a dedicat 75 de ani din viață trandafirilor, pasiune începută în adolescență. Dl. Austin a fost recompensat cu Ordinul Imperiului Britanic - Order of the British Empire în anul 2007 în grad de Ofițer.

**Personalitate mondială de prim rang în domeniul floral**

Trandafirii dezvoltați de David Austin sunt un mix între aspectul superb și mirosul foarte puternic al trandafirilor de odinioară și soiurile hibride de trandafiri moderni, cu varietate mai mare de culori și rezistență crescută. Prin cele 250 de soiuri de trandafiri, David Austin a oferit mireasmă și culoare grădinilor și aranjamentelor florale din întreaga lume.

Alina Neacșa, unul dintre cei mai apreciați specialiști români în aranjamente florale, cu experiență de 12 ani în domeniul organizării de evenimente, evocă motivele pentru care David C.H. Austin a fost una din personalitățile proeminente ale floristicii mondiale. *”Lucrez de mai mulți ani cu trandafirii David Austin și i-am folosit în buchetele de mireasă. Trandafirii lui aprind imaginația iubitorilor de flori din întreaga lume. David este creatorul primului brand mondial din domeniul floristic. Trandafirii lui au fost desemnați, ani la rând, <<trandafirul anului>> în Marea Britanie și în alte țări ale lumii.”* - **Alina Neacșa, CEO, Flori cu Fitze Academy**

**Nouă ani necesari pentru realizarea unui trandafir**

An de an, David Austin a lansat pe piață între trei și nouă trandafiri noi dezvoltați de el. De la primele răsaduri și până la punerea pe piață, lui David îi trebuiau câte nouă ani de cercetare și testare pentru fiecare trandafir. Costurile totale pentru realizarea trandafirului David Austin – Juliet, spre exemplu, au depășit valoarea de trei milioane de lire. De aceea trandafirul Juliet este cunoscut sub numele de ”trandafirul de trei milioane de lire”. Pentru fiecare soi dezvoltat, David și echipa lui cultivau peste 120.000 de fire de trandafiri, în scop de cercetare și testare.

Trandafirii David Austin sunt disponibili și în România, fiind deja utilizați de mai mulți ani pentru buchete sau aranjamente florale deosebite. În vara acestui an, expoziția Royal Wedding Design, desfășurată la București la hotelul Hilton, le-a oferit iubitorilor de flori ocazia să admire 3.000 de trandafiri din soiurile nobile “Garden Rose” și ‘’David Austin’’, trandafiri cu totul speciali, folosiți din belșug la nunta regală dintre Meghan și Harry. Alina Neacșa, organizatoarea evenimentului din București, a declarat: *”Trandafirii David Austin nu sunt doar frumoși, ci și foarte parfumați și extrem de prețioși. Buchetul de mireasă este o <<bijuterie>> pe care aceasta o poartă aproape toată ziua și cu care apare în toate fotografiile. Din acest motiv, buchetul ei trebuie să fie unul <<wow>> și să conțină flori care nu se vor demoda niciodată. Un buchet cu trandafiri englezești, cu o istorie de mai bine de 80 de ani, va fi întotdeauna la modă. Ne putem bucura de acești trandafiri nobili intre cinci si șapte zile într-un aranjament floral și putem observa cum înfloresc pe zi ce trece, lucru neobișnuit in zilele noastre, când atenția clientului se duce către trandafirii care nu miros, nu înfloresc, dar care rezista până la 14 zile în vază.”*

**Zeci de premii internaționale**

Pentru recunoașterea contribuției sale extraordinare la dezvoltarea atâtor specii de trandafiri, David Austin a fost recompensat cu medalia de aur la prestigiosul eveniment anual Royal Horticultural Society - Chelsea Flower Show. În anul 2007 a fost numit cavaler al Imperiului Britanic pentru servicii deosebite aduse în domeniul horticulturii. Trandafirii săi au primit numeroase premii, fiind votați de mai multe ori ”trandafirii anului” în Marea Britanie dar și la nivel mondial. Grădina amenajată de David Austin în cadrul Chelsea Flower Show constituie atracție pentru vizitatori. David este autorul mai multor cărți de referință în domeniu.

David Austin și-a descoperit pasiunea pentru trandafiri încă din adolescență, în anii 1930-1940. El a observat că vechii trandafiri, față de cei hibrizi, deși au un miros fenomenal și arată bine, nu au aceiași diversitate de culoare și nu se pot înmulți la fel. Întreaga sa carieră a fost dedicată acestui obiectiv, de a combina cele două tipuri de trandafiri, în căutarea trandafirului perfect. *”Ca florist, îți trebuie puțin curaj să îi folosești, pentru că ei parcurg un drum foarte lung, de la momentul recoltării și până când ajung în țara noastră, astfel că viața lor este scurtată considerabil, însă eu cred că asta ii face să fie cu adevărat deosebiți. Am devenit ca un ambasador în România al acestor flori spectaculoase și mă bucură tare mult faptul că reușesc să transmit emoții palpabile către toți cei care comandă aranjamente florale marca Flori cu Fitze.”* - **Alina Neacșa, CEO, Flori cu Fitze Academy**

**Detalii suplimentare & Despre noi:**

**Galerie foto & video:** <https://www.floricufitzeacademy.com/galerie>

**Flori cu Fitze** este un atelier de floristică, ce creează aranjamente florale pentru evenimente private, atât în București cât și în țară. De-a lungul timpului, Flori cu Fitze s-a specializat în furnizarea de aranjamente florale pentru nunți și alte evenimente de mari dimensiuni, pentru clienții cu gusturi extrem de pretențioase.

**Flori cu Fitze Academy** este principalul organizator de cursuri pentru floriști de pe piața din România. În cei cinci ani de existență Flori cu Fitze Academy, peste 500 de cursanți au absolvit atelierele și programele de pregătire ale instituției. O dată pe an, Flori cu Fitze Academy organizează cursul Masterclass, în cadrul căruia participanții au ocazia de a lucra aranjamente florale specifice unor evenimente de mari dimensiuni.

**Alina Neacșa**, creatoarea brandului Flori cu Fitze și trainer al cursului Masterclass, este unul dintre cei mai apreciați specialiști români în aranjamente florale, având o experiență de 12 ani în domeniul organizării de evenimente. Absolventă a școlii de design floral din cadrul prestigiosului institut londonez UK Floristry School din Marea Britanie, Alina a studiat la clasa lui Ian Lloyd. Designerul Ian Lloyd este în top 5 floriști din Anglia, invitat permanent ca jurat la cele mai importante competiții în domeniu.

**Pentru detalii suplimentare va rugam să ne contactați:**

Alin Nedelcu – Consultant PR

Email: contact@floricufitzeacademy.com

Telefon: 0774 514 305